Udruga veterana 4. gardijske brigade, Udruga hrvatske domovinske vojske 1941. – 1995., Glavni Stan Split i Hrvatska udruga Benedikt, pozivaju hrvatske pjesnike iz cijeloga svijeta na dvanaesti
N A T J E Č A J
za domoljubne pjesničke priloge posvećene hrvatskim braniteljima, naslovljene:
Rasplamsaj oluje u pjesmi i srcu,
a sve u prigodi Dana pobjede i domovinske zahvalnosti te Dana hrvatskih branitelja, dakle sjećanja na Oluju od 5. kolovoza 1995.
Na natječaju mogu sudjelovati svi hrvatski pjesnici domoljubnoga stiha. Pjesme, koje zadovolje estetske i vrijednosne kriterije, bit će tiskane u prigodnom zborniku.
Pjesničke priloge (do 3 domoljubne pjesme) poslati do 8. srpnja 2021.
Ocjenjivački sud odabrat će najbolju pjesmu i dodijeliti prvu nagradu Oluja, te još dvije nagrade za najbolje pjesnike, koje će biti uručene na dvanaestoj večeri domoljubne poezije 31. srpnja 2021., (vrijeme i mjesto pjesničke večeri, naknadno ćemo objaviti; Knin ili Split).